《绮罗香 洪宅买菊归憩塔湖禅院用樊榭韵》
清代·叶大庄

露重衣单，波圆被冷，篷背秋声如许。老圃幽容，绽出淡金无数。

偎病蝶、半榻疏烟，伴寒蝉、一帘微雨。又和泥、担上江城，竹村黄雪蟹灯暮。

僧楼销尽酒思，闲坐柴煨品字，塔铃孤语。明日西风，怕失青山眉妩。

愁听水、梦里搀来，爱买湖、画中偷取。趁蘋花、摇到门前，认草堂是否。

作者简介：叶大庄，字临恭，号损轩，闽县人。同治癸酉举人，历官邳州知州。有《写经斋初稿》、《续稿》。